ÍTEM 2.4.1. Calendari de conservació i règim d’accés documental
Acció de govern i normativa: Gestió documental i arxiu

	
	Obligació legal
	
la

	
	Article: 5, 6 i 19 de la Llei 19/2014, del 29 de desembre, de transparència, accés a informació pública i bon govern (LTC).
	



Informació a publicar

Es mostrarà el calendari de conservació i règim d’accés a la documentació de l’ens, un instrument que recull, de manera essencial, els terminis de conservació, transferència i règim d’accés de cada sèrie documental.
Explicació

La Llei 10/2001, de 13 de juliol, d’arxius i gestió de documents i el seu reglament de desenvolupament, el Decret 13/2008, de 22 de gener, sobre accés, avaluació i tria de documents, regulen aquesta matèria. Aquesta normativa, en els termes que se’n disposa, és d’aplicació a les administracions locals de Catalunya.

· Què és el calendari de conservació i règim d’accés documental?

De conformitat amb l’art. 7.1 del Decret 13/2008, de 22 de gener, sobre accés, avaluació i tria de documents, tots les documents públics, independentment del suport en què es produeixen, han de ser objecte d’avaluació.
S’entén per avaluació la funció destinada a determinar el valor cultural, informatiu o jurídic dels documents per tal de decidir-ne sobre la conservació o eliminació (art. 2 del Decret 13/2008, de 22 de gener). Aquesta avaluació determina si els documents són de:

· Conservació permanent.
· Destrucció parcial.
· Destrucció total amb mostreig o sense.
Aquesta avaluació, que es recull en les TAAD, ho realitza la Comissió Nacional d’Accés, Avaluació i Tria Documental (CNAATD) de la Generalitat de Catalunya, òrgan col·legiat de caràcter tècnic, adscrit al Departament de Cultura. La CNAATD proposa l’aprovació de les TAAD al Conseller de Cultura de la Generalitat de Catalunya qui les aprova en forma d’Ordres, el que implica que aquestes disposicions s’incorporen a l’ordenament jurídic. Cal tenir present que cap document públic no pot ser eliminat si no disposa de la corresponent TAAD que ho autoritzi.
Ítem
2.4.1
Grup de Treball de Transparència Local


1

Pel que fa l’accés la LTC va introduir canvis en la Llei d’arxius i gestió de documents. Aquests canvis han estat recollits, principalment, en els articles 5, 34 i 35 de la Llei 10/2001, de 13 de juliol. Els esmentats articles, junt amb la LTC, impliquen les obligacions següents:

· Les persones tenen dret a accedir als documents públics en el termes i amb les condicions establertes per LTC i la resta de normativa que sigui aplicable (art. 34 Llei 10/2001).
· Les administracions públiques han d’adoptar les mesures organitzatives necessàries per garantir el compliment del dret d’accés, que inclou qualsevol forma o suport en què aquesta informació hagi estat elaborada o es conservi (art. 19 LTC).
· En aquest sentit, les administracions públiques han de dotar-se d’un sistema d’informació comú i interoperable que garanteixi el tractament de la documentació i compleixi la finalitat de posar-los a l’abast dels usuaris i dels ciutadans (art. 5 Llei 10/2001).
· Amb finalitat que els usuaris puguin localitzar i identificar els documents i hi puguin accedir, els arxius del Sistema d’Arxius de Catalunya han fer públiques les limitacions a la consulta de documents custodiats i informar de la data en què els documents són accessibles i informar els usuaris del dret a reclamar i els procediments que han de seguir en el supòsit que el dret d’accés els sigui denegat. Informació que ha de poder ésser consultada en el portal de la transparència i en la seu electrònica o lloc web de l’organisme titular del servei d’arxiu i gestió documental (art. 35 Llei 10/2001).
Podeu trobar més informació en aquest enllaç.

On es troba la informació?

A les Taules d’Avaluació i Accés Documental (TAAD).

Cercador de TAAD: http://taad.cultura.gencat.cat/

Tipus d’ítem

Manual.

Font

Propi ens.

Dades
· Codi TAAD
· Ordre
· DOGC
· Títol de la sèrie documental
· Codi de classificació
· Disposició
· Termini
· Organisme productor
· Règim d’accés
· Motivació
· Vigència de la restricció
· Fonamentació jurídica.


Ítems relacionats

